LXVI 



Endnu bør omtales de enkelte Uregelmæssigheder, som 

 finde Sted i det Hnnéiske System, og som stuiidom forvirre 

 Begynderne. Hertil høre især de Tilfælde, da en Plante har 

 Blomster med et forskjelligt Antal Støvdragere , endog paa 

 samme Individ, f. Ex. Chrysosplenium, Adoxa, Polygonum o. fl.; 

 disse henføres da til den Classe, hvortil de ifølge Fleertallet af 

 deres Blomster henhøre. Fremdeles kan en Slægt indeholde tiere 

 Arter, hvoraf nogle efter den kunstige Inddeling henhøre til 

 en, andre til en anden Classe. Denne Uregelmæssighed er søgt 

 afhjulpen derved, at Slægten er beskreven i den Classe, hvortil 

 dens fleste Arter henbøre; men enhver af de afvigende Arter er 

 nævnt i den Classe og Orden, hvorhen man ifølge dens Befrugt- 

 ningsdeles Antal eller andre Forhold maatte sætte den, og naar 

 man altsaa i Slægtsoversigten foran en Classe finder enkelte Arter 

 nævnte særskilt uden Beskrivelse, maa man eftersee, om Kjende- 

 tegnene paa den Slægt, hvortil de høre, og hvis Plads i Systemet 

 ved hver især er angivet, muligviis passe paa den Plante, man 

 søger; f. Ex. i 22<3e Classe 6te Orden anføres Rumex Acetosa 

 og Aeetosella, som ere Tvebo-Planter, medens de øvrige Arter 

 af Slægten Rumex henhøre til 6te Classe 3die Orden. 



For at erhverve sig nogen Øvelse i at bestemme Plantens 

 Plads i det naturlige System bør man ikke forsømme at be- 

 nytte den Oversigt over de danske naturlige Familier, som 

 findes foran i Bogen S. XXII. Til Lettelse ved det hermed for- 

 bundne Arbeide er der i Slægtsoversigten foran enhver Classe 

 angivet den Familie, hvortil enhver Slægt hører, og ved at 

 gjennemgaae de Familiers Kjendetegn, hvortil de undersøgte 

 Slægter henhøre , vil man efterhaanden erhverve sig en fore- 

 løbig Kundskab om de vigtigste af disse. 



